
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 455 


15 Μαΐου 1998 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ανάκληση αδειών Ίδρυσης και Λειτουργίας του Ιδιωτι¬ 
κού Ι.Ε.Κ. Δωδεκάνησου. 

Αίτημα του ΚΟΥΛΟΥΘΡΟΥ ΣΤΑΜΑΤΙΟΥ για χορήγηση 

άδειας Ίδρυσης Ιδιωτικού Ι .Ε.Κ. στην Αθήνα. 

Ανάκληση αδειών Ίδρυσης και Λειτουργίας του Ιδιωτι¬ 
κού Ι.Ε.Κ. ΠΑΣΚΑΛ. 

Αίτημα του ΠΟΤΑΜΙΤΗ ΓΕΩΡΓΙΟΥ για χορήγηση Άδει¬ 
ας Ίδρυσης Ιδιωτικού Ι.Ε.Κ., στην Αθήνα. 

Αίτημα του ΑΣΗΜΑΚΗ ΛΕΩΝΙΔΑ για χορήγηση Άδειας 
Ίδρυσης Ιδιωτικού Ι.Ε.Κ. στην Αθήνα. 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 7637/2.10.97απόφαση 
του Αναπληρωτή Προϊσταμένου Δ/νσης Τοπ. 
Αυτ/σης και Δ/σης Ν. Εύβοιας. 


ΥΠΟΥΡΓΙΚΕΣ ΑΠΟΦΑΣΕΙ Σ & ΕΓΚΡΙΣΕΙΣ 

Αριθ. 7385 _ Ρ) 

Ανάκληση αδειών Ίδρυσης και Λειτουργίας του Ιδιωτι¬ 
κού Ι.Ε.Κ. Δωδεκανήσου. 

Ο ΠΡΟΕΔΡΟΣ ΤΟΥ Ο. Ε.Ε.Κ. 

Έχοντας υπόψη: 

1. Τις διατάξεις των παραγρ. 7,8 και 9 του άρθρου 5 του 
Ν. 2009/1992 {ΦΕΚ 18/τ.Α') «Εθνικό Σύστημα Επαγγελμα¬ 
τικής Εκπαίδευσης και Κατάρτισης και άλλες διατάξεις». 

2. Τις διατάξεις των άρθρων 1 και 2 της, με αριθ. 
Ζ/3378/93 (ΦΕΚ356/τ.Β'), απόφασηςτου Υπουργού Εθνι¬ 
κής Παιδείας και Θρησκευμάτων «Προϋποθέσεις, όροι 
και διαδικασία χορήγησης άδειας ίδρυσης και λειτουρ¬ 
γίας Ινστιτούτων Επαγγελματικής Κατάρτισης (Ι.Ε.Κ.} α¬ 
πό Νομικά Πρόσωπα Ιδιωτικού Δικαίου ή Ιδιώτες», όπως 
τροποποιήθηκε και ισχύει (ΦΕΚ 722/τ.Β /22,8.96). 

3. Την με αριθ. Ζ/12283/94, απόφαση του Δ.Σ. του 
Ο.Ε.Ε.Κ. για χορήγηση άδειας Ίδρυσης, η οποία δημοσι- 
εύθηκε στο ΦΕΚ 569/τ.Β/22.7.94. 

4. Την με αριθ. Ζ/ 14889α/5.12.94 απόφαση του Δ.Σ. του 
Ο.Ε.Ε.Κ για χορήγηση άδειας λειτουργίας. 


5. Τις διατάξεις του άρθρου 9 της παραγράφου 1 του ε¬ 
δαφίου β' με αριθ. Ζ/3378/93 (ΦΕΚ 356/τ.Β'), απόφασης 
του Υπουργού Εθνικής Παιδείας και Θρησκευμάτων «Α¬ 
νάκληση άδειας ίδρυσης και λειτουργίας Ιδιωτικού 
Ι.Ε.Κ.», όπως τροποποιήθηκε και ισχύει (ΦΕΚ 
722/τ.Β722.8.96). 

6. Το γεγονός ότι διέκοψε τη λειτουργία του για δύο (2) 
συνεχή εξάμηνα (χειμερινό 97 και εαρινό 98). 

7. Την απόφαση επί του θέματος 5α της συνεδρίασης 
10/14.4.98του Δ,Σ.του Ο.Ε.Ε.Κ., αποφασίζουμε: 

Την ανάκληση των αδειών Ίδρυσης και λειτουργίας του 
ΙΔΙΩΤΙΚΟΥ ΙΝΣΤΙΤΟΥΤΟΥ ΕΠΑΓΓΕΛΜΑΤΙΚΗΣ ΚΑΤΑΡ¬ 
ΤΙΣΗΣ, με την επωνυμία «ΚΟΙΛΙΑΣ Δ. - ΠΛΑΤΣΗΣ X.» και α¬ 
νάκληση του δικαιώματος χρήσης της προσωνυμίας 
«1.Ι.Ε.Κ. ΔΩΔΕΚΑΝΗΣΟΥ» με Α.Μ. 11002 οτη Ρόδο. 

Από τις διατάξεις της παρούσας απόφασης δεν προκα- 
λείται δαπάνη. 

Την δημοσίευση της απόφασης αυτής στην Εφημερίδα 
της Κυβερνήσεως. 

Αθήνα, 27 Απριλίου 1998 
Ο Πρόεδρος 

ΓΕΡΑΣΙΜΟΣ ΣΑΠΟΥΝΤΖΟΓΛΟΥ 
-♦- 

Αριθ. 7387 ( 2 ) 

Αίτημα του ΚΟΥΛΟΥΘΡΟΥ ΣΤΑΜΑΤΙΟΥ για χορήγηση ά¬ 
δειας Ίδρυσης Ιδιωτικού Ι.Ε.Κ. στην Αθήνα. 

Ο ΠΡΟΕΔΡΟΣΤΟΥΟ.Ε.Ε.Κ. 

Έχοντας υπόψη: 

1. Τις διατάξεις των παραγρ. 7,8 και 9του άρθρου 5του 
Ν. 2009/1992 (ΦΕΚ 18/Τ.Α) «Εθνικό Σύστημα Επαγγελμα¬ 
τικής Εκπαίδευσης και Κατάρτισης και άλλες διατάξεις». 

2. Τις διατάξεις των άρθρων 1 και 2 της, με αριθ. 
Ζ/3378/93 (ΦΕΚ356/τ.Β'), απόφασηςτου Υπουργού Εθνι¬ 
κής Παιδείας και Θρησκευμάτων «Προϋποθέσεις, όροι 
και διαδικασία χορήγησης άδειας ίδρυσης και λειτουρ¬ 
γίας Ινστιτούτων Επαγγελματικής Κατάρτισης (Ι.Ε.Κ.) α¬ 
πό Νομικά Πρόσωπα Ιδιωτικού Δικαίου ή Ιδιώτες», όπως 
τροποποιήθηκε και ισχύει (ΦΕΚ 722/τ.Β /22.8.96) 

3. Την με αριθ. πρωτ. ΣΤ/2797/18.2.98 αίτηση του ΚΟΥ- 
ΛΟΥΘΡΟΥ ΣΤΑΜΑΤΙΟΥ του ΧΑΡΑΛΑΜΠΟΥ για χορήγηση 
άδειας ίδρυσης Ιδιωτικού Ινστιτούτου Επαγγελματικής 
Κατάρτισης (I.Ι.Ε.Κ.) με την επωνυμία «ΛΑΜΠΕΛΕΤ, Ανώ- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


νυμη Εκπαιδευτική Εταιρεία Α.Ε.» και την προσωνυμία 
«ΛΑΜΠΕΛΕΤ». 

4. Την Απόφαση επί ταυ θέματος 5ι της συνεδρίασης 
10/14.4.98του Δ.Σ. του Ο.Ε.Ε.Κ., αποφασίζουμε: 

Την έγκριση του αιτήματος του Νομικού Προσώπου με 
εκπρόσωπο τον ΚΟΥΛΟΥΘΡΟ ΣΤΑΜΑΤΙΟ για χορήγηση 
Άδειας Ίδρυσης ΙΔΙΩΤΙΚΟΥ ΙΝΣΤΙΤΟΥΤΟΥ ΕΠΑΓΓΕΛΜΑ¬ 
ΤΙΚΗΣ ΚΑΤΑΡΤΙΣΗΣ με την επωνυμία «ΛΑΜΠΕΛΕΤ, Ανώ¬ 
νυμη Εκπαιδευτική Εταιρεία» Α.Ε., στην Αθήνα και χορή¬ 
γηση του δικαιώματος χρήσης της προσωνυμίας «ΛΑ¬ 
ΜΠΕΛΕΤ» 

Από τις διατάξεις της παρούσας απόφασης δεν προκα- 
λείται δαπάνη. 

Την δημοσίευση της απόφασης αυτής στην Εφημερίδα 
της Κυβερνήσεως. 

Αθήνα, 27 Απριλίου 1998 
Ο Πρόεδρος 

ΓΕΡΑΣΙΜΟΣ ΣΑΠΟΥΝΤΖΟΓΛΟΥ 
-♦- 

Αριθ. 7380 (3) 

Ανάκληση αδειών Ίδρυσης και Λειτουργίας του Ιδιωτι¬ 
κού Ι.Ε,Κ. ΠΑΣΚΑΛ. 

Ο ΠΡΟΕΔΡΟΣ ΤΟΥ Ο.Ε.Ε.Κ 

Έχοντας υπόψη: 

1. Τις διατάξεις των παραγρ. 7, 8 και 9 του άρθρου 5 
του Ν. 2009/1992 (ΦΕΚ 18/τΑ') «Εθνικό Σύστημα Επα- 
γελματικής Εκπαίδευσης και Κατάρτισης και άλλες δια¬ 
τάξεις». 

2. Τις διατάξεις των άρθρων 1 και 2 της, με αριθ. 
Ζ/3378/93 (ΦΕΚ 356/τΒ'), απόφασης του Υπουργού Εθνι¬ 
κής Παιδείας και Θρησκευμάτων «Προϋποθέσεις, όροι 
και διαδικασία χορήγησης άδειας ίδρυσης και λειτουρ¬ 
γίας Ινστιτούτων Επαγγελματικής Κατάρτισης (Ι.Ε.Κ.) α¬ 
πό Νομικά Πρόσωπα Ιδιωτικού Δικαίου ή Ιδιώτες», όπως 
τροποποιήθηκε και ισχύει (ΦΕΚ722/τ.Β722.8.96). 

3. Την με αριθ. Ζ/5099/93, απόφαση του Δ.Σ. του 
Ο.Ε.Ε.Κ. για χορήγηση άδειας Ίδρυσης, η οποία δημοσι- 
εύθηκε στο ΦΕΚ 460/τ.Β'/25.6.93. 

4. Την με αριθ. Ζ/10334/8.10 93 απόφαση του Δ.Σ. του 
Ο.Ε.Ε.Κ. για χορήγηση άδειας λειτουργίας. 

5. Τις διατάξεις του άρθρου 9 της παραγράφου 1 του ε¬ 
δαφίου β' με αριθ. Ζ/3378/93 (ΦΕΚ 356/τ.Β ), απόφασης 
του Υπουργού Εθνικής Παιδείας και Θρησκευμάτων «Α¬ 
νάκληση άδειας ίδρυσης και λειτουργίας Ιδιωτικού 
Ι.Ε.Κ.», όπως τροποποιήθηκε και ισχύει (ΦΕΚ 722/τ.Β' 
/22.8.96). 

6. Το γεγονός ότι διέκοψε τη λειτουργία του για τέσσε¬ 
ρα (4) συνεχή εξάμηνα (χειμερινό 96 και εαρινό 98). 

7. Την απόφαση επί του θέματος 5ε της συνεδρίασης 
10/14.4.98του Δ.Σ. του Ο.Ε.Ε.Κ., αποφασίζουμε: 

Την ανάκληση των αδειών Ίδρυσης και λειτουργίαςτου 
ΙΔΙΩΤΙΚΟΥ ΙΝΣΤΙΤΟΥΤΟΥ ΕΠΑΓΓΕΛΜΑΤΙΚΗΣ ΚΑΤΑΡ¬ 
ΤΙΣΗΣ, με την επωνυμία «ΜΑΡΑΝΤΖΙΔΗΣ ΑΛΕΞΑΝΔΡΟΣ» 
και ανάκληση του δικαιώματος χρήσης της προσωνυμίας 
«ΠΑΣΚΑΛ» με Α.Μ. 02003, στη Θεσ/νίκη. 

Από τις διατάξεις της παρούσας απόφασης δεν προκα- 
λείται δαπάνη. 


Την δημοσίευση της απόφασης αυτής στην Εφημερίδα 
της Κυβερνήσεως. 

Αθήνα, 27 Απριλίου 1998 
Ο Πρόεδρος 

ΓΕΡΑΣΙΜΟΣ ΣΑΠΟΥΝΤΖΟΓΛΟΥ 
-♦- 

Αριθ. 7388 (4) 

Αίτημα του ΠΟΤΑΜΙΤΗ ΓΕΩΡΓΙΟΥ για χορήγηση Άδειας 
Ίδρυσης Ιδιωτικού Ι.Ε.Κ., στην Αθήνα. 

Ο ΠΡΟΕΔΡΟΣ ΤΟΥ Ο.Ε.Ε.Κ. 

Έχοντας υπόψη: 

1. Τις διατάξεις τωνπαραγρ. 7.8και9του άρθρου 5του 
Ν. 2009/1992 (ΦΕΚ 18/τ.Α') «Εθνικό Σύστημα Επαγγελμα¬ 
τικής Εκπαίδευσης και Κατάρτισης και άλλες διατάξεις». 

2. Τις διατάξεις των άρθρων 1 και 2 της, με αριθ. 
Ζ/3378/93 (ΦΕΚ356/τ.Β’), απόφασης του Υπουργού Εθνι¬ 
κής Παιδείας και Θρησκευμάτων «Προϋποθέσεις, όροι 
και διαδικασία χορήγησης άδειας ίδρυσης και λειτουρ¬ 
γίας Ινστιτούτων Επαγγελματικής Κατάρτισης (Ι.Ε.Κ.) α¬ 
πό Νομικά Πρόσωπα Ιδιωτικού Δικαίου ή Ιδιώτες», όπως 
τροποποιήθηκε και ισχύει (ΦΕΚ 722,Τ.Β722.8.96). 

3. Την με αριθ. ΣΤ/1480/30.1.98 αίτηση του ΠΟΤΑΜΙΤΗ 
ΓΕΩΡΓΙΟΥ του ΚΩΝΣΤΑΝΤΙΝΟΥ για χορήγηση άδειας ί¬ 
δρυσης, Ιδιωτικού Ινστιτούτου Επαγγελματικής Κατάρτι¬ 
σης (I.Ι.Ε.Κ.) με την επωνυμία «Εκπαιδευτική Ιατρική Έ¬ 
ρευνα Ε.Π.Ε.» και την προσωνυμία «Ιδιωτικό Ι.Ε.Κ. ΕΡΕΥ¬ 
ΝΑΣ Ε.Π.Ε.». 

4. Την απόφαση επί του θέματος 5Θ της συνεδρίασης 
10/14.4.98του Δ.Σ.του Ο.Ε.Ε.Κ., αποφασίζουμε: 

Την έγκριση του αιτήματος του Νομικού Προσώπου με 
εκπρόσωπο τον ΠΟΤΑΜΙΤΗ ΓΕΩΡΓΙΟ για χορήγηση Άδει¬ 
ας ίδρυσης ΙΔΙΩΤΙΚΟΥ ΙΝΣΤΙΤΟΥΤΟΥ ΕΠΑΓΓΕΛΜΑΤΙΚΗΣ 
ΚΑΤΑΡΤΙΣΗΣ με την επωνυμία «Εκπαιδευτική Ιατρική Έ¬ 
ρευνα Ε.Π.Ε.», στην Αθήνα και χορήγηση του δικαιώμα¬ 
τος χρήσης της προσωνυμίας «Ιδιωτικό Ι.Ε.Κ. ΕΡΕΥΝΑΣ 
Ε.Π.Ε.». 

Από τις διατάξεις της παρούσας απόφασης δεν προκα- 
λεΐται δαπάνη. 

Την δημοσίευση της απόφασης αυτής στην Εφημερίδα 
της Κυβερνήσεως. 

Αθήνα, 27 Απριλίου 1998 
Ο Πρόεδρος 

ΓΕΡΑΣΙΜΟΣ ΣΑΠΟΥΝΤΖΟΓΛΟΥ 
-♦- 

Αριθ. 7389 (5) 

Αίτημα του ΑΣΗΜΑΚΗ ΛΕΩΝΙΔΑ για χορήγηση Άδειας Ί¬ 
δρυσης Ιδιωτικού Ι.Ε.Κ. στην Αθήνα. 

Ο ΠΡΟΕΔΡΟΣ ΤΟΥ Ο.Ε.Ε.Κ. 

Έχοντας υπόψη: 

1. Τις διατάξεις τωνπαραγρ. 7,8 και 9του άρθρου 5του 
Ν. 2009/1992 (ΦΕΚ 1 Β/τ.Α') «Εθνικό Σύστημα Επαγγελμα¬ 
τικής Εκπαίδευσης και Κατάρτισης και άλλες διατάξεις». 

2. Τις διατάξεις των άρθρων 1 και 2 της, με αριθ. 
Ζ/3378/93 (ΦΕΚ356/τ.Β'). απόφασης του Υπουργού Εθνι¬ 
κής Παιδείας και Θρησκευμάτων «Προϋποθέσεις, όροι 
και διαδικασία χορήγησης άδειας ίδρυσης και λειτουρ¬ 
γίας Ινστιτούτων Επαγγελματικής Κατάρτισης (Ι.Ε.Κ.) α¬ 
πό Νομικά Πρόσωπα Ιδιωτικού Δικαίου ή Ιδιώτες», όπως 
τροποποιήθηκε και ισχύει (ΦΕΚ 722/τΒ'/22.8.96). 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

3. Την με αριθ. ΣΤ/4977/16.3.98 αίτηση χορήγησης ά¬ 
δειας ίδρυσης, Ιδιωτικού ΙΝΣΤΙΤΟΥΤΟΥ ΕΠΑΓΓΕΛΜΑΤΙ¬ 
ΚΗΣ ΚΑΤΑΡΤΙΣΗΣ. 

4. Την απόφαση επί του θέματος 5η της συνεδρίασης 
10/14,4.98 του Δ.Σ του Ο.Ε.Ε.Κ., αποφασίζουμε: 

Την έγκριση του αιτήματος του φυσικού Προσώπου 
ΑΣΗΜΑΚΗ ΛΕΩΝΙΔΑ για χορήγηση Άδειας Ίδρυσης ΙΔΙΩ¬ 
ΤΙΚΟΥ IΝΣΤΙΤΟΥΤΟΥ ΕΠΑΓΓΕΛΜΑΤΙΚΗΣ ΚΑΤΑΡΤΙΣΗΣ με 
την επωνυμία «ΑΣΗΜΑΚΗΣ ΛΕΩΝΙΔΑΣ», στην Αθήνα και 
χορήγηση του δικαιώματος χρήσης της προσωνυμίας 
«Ι.Ε.Κ. ΑΣΗΜΑΚΗ». 

Από τις διατάξεις της παρούσας απόφασης δεν προκα- 
λείται δαπάνη. 

Την δημοσίευση της απόφασης αυτής στην Εφημερίδα 
της Κυβερνήσεως. 

Αθήνα, 27 Απριλίου 1998 
Ο Πρόεδρος 

ΓΕΡΑΣΙΜΟΣ ΣΑΠΟΥΝΤΖΟΓΛΟΥ 
- —4 - 

ΔΙΟΡΘΩΣΕΙΣ ΣΦΑΛΜΑΤΩΝ {6) 

Στην 7637/2.10.97 απόφαση του Αναπληρωτή Προίστ. 
Δ/νσης Τοπ. Αυτ/σης καιΔ/σης Ν. Εύβοιας που δημοσιεύ- 
θηκε στο ΦΕΚ 994/τ.Β /11.11.97 μετά τη λέξη αποφασί¬ 
ζουμε αντικαθίσταται το εσφαλμένο κείμενο «Εγκρίνουμε 
την 39/97 απόφαση Δ.Σ. Βασιλικού.κρίνοντας ότι νό¬ 

μιμα έχει ληφθεί» με το ορθό, που έχει ως εξής: 

«Εγκρίνουμε την 39/97 απόφαση Δ.Σ. Βασιλικού που α¬ 
φορά την έγκριση Οργανισμού Εσωτερικής Υπηρεσίας 
Δ.Ε.Υ.Α.Β. ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ ΔΗΜΟΤΙΚΗΣ 
ΕΠΙΧΕΙΡΗΣΗΣ ΥΔΡΕΥΣΗΣ ΑΠΟΧΕΤΕΥΣΗΣ ΒΑΣΙΛΙΚΟΥ 
(Δ.Ε.Υ.Α.Β.) 

ΟΡΓΑΝΩΣΗ-ΣΥΝΘΕΣΗ 
Άρθρο Ιον 

Οργανωτική διάρθρωση Υπηρεσιών 

1. Τα διαδοχικά διοικητικά επίπεδα της οργανωτικής 
διάρθρωσης της Δ.Ε.Υ.Α.Β. είναι: 

-ΔΙΕΥΘΥΝΣΗ 

-ΥΠΗΡΕΣΙΑ 

-ΤΜΗΜΑ 

-ΓΡΑΦΕΙΟ/ΣΥΝΕΡΓΕΙΟ 

Οι αντίστοιχοι επικεφαλής των παραπάνω διοικητικών 
επιπέδων ονομάζονται: 

-ΔΙΕΥΘΥΝΤΗΣ 

-ΠΡΟΪΣΤΑΜΕΝΟΣ ΥΠΗΡΕΣΙΑΣ 
-ΥΠΕΥΘΥΝΟΣ ΤΜΗΜΑΤΟΣ 
-ΥΠΕΥΘΥΝΟΣ ΓΡΑΦΕΙΟΥ ή ΣΥΝΕΡΓΕΙΟΥ 

2. Οι διοικητικές ενότητες που υπάγονται άμεσα στην 
διεύθυνση είναι: 

α) Τεχνική Υπηρεσία 
β) Διοικητική ή Οικονομική Υπηρεσία 
Στην Διεύθυνση επίσης υπάγονται ο Νομικός Σύμβου¬ 
λος και οι τυχόν εξωτερικοί Σύμβουλοι που είναι δυνατόν 
να χρησιμοποιηθούν. 

3. Η διάρθρωση της Τεχνικής υπηρεσίας είναι η εξής: 
α) Τμήμα προγραμματισμού μελετών επίβλεψης έργων 

που περιλαμβάνει: 

-ΓΡΑΦΕΙΟ ΠΡΟΓΡΑΜΜΑΤΙΣΜΟΥ&ΕΛΕΓΧΟΥΤΩΝ ΕΡΓΩΝ. 
-ΓΡΑΦΕΙΟ ΜΕΛΕΤΩΝ 
-ΓΡΑΦΕΙΟ ΕΠΙΒΛΕΨΗΣ 


-ΓΡΑΦΕΙΟ ΠΡΟΜΗΘΕΙΩΝ & ΑΠΟΘΗΚΗΣ ΥΛΙΚΩΝ 
-ΓΡΑΦΕΙΟ ΚΙΝΗΣΗΣ & ΑΠΟΘΗΚΗΣ ΚΑΥΣΙΜΩΝ 
β) Τμήμα εκτέλεσης έργων, λειτουργίας και συντήρη¬ 
σης δικτύων καιηλεκτρομηχανολογικών εγκαταστάσεων 
που περιλαμβάνει: 

-ΓΡΑΦΕΙΟ ΥΠΟΣΤΗΡΙΞΗΣ ΠΡΟΓΡΑΜΜΑΤΙΣΜΟΥ & 
ΚΟΣΤΟΛΟΓΙΚΗΣ ΠΑΡΑΚΟΛΟΥΘΗΣΗΣ ΤΩΝ ΣΥΝΕΡΓΕΙΩΝ 
-ΣΥΝΕΡΓΕΙΟ ΕΚΤΕΛΕΣΗΣ ΕΡΓΩΝ ΣΥΝΤΗΡΗΣΗΣ & ΛΕΙ¬ 
ΤΟΥΡΓΙΑΣ ΔΙΚΤΥΩΝ & ΥΔΡΟΜΕΤΡΩΝ 
-ΣΥΝΕΡΓΕΙΟ ΕΚΤΕΛΕΣΗΣ ΕΡΓΟΥ ΣΥΝΤΗΡΗΣΗΣ & ΛΕΙ¬ 
ΤΟΥΡΓΙΑΣ ΔΙΚΤΎΩΝ ΑΠΟΧΕΤΕΥΣΗΣ 
-ΣΥΝΕΡΓΕΙΟ ΕΚΤΕΛΕΣΗΣ ΕΡΓΟΥ ΣΥΝΤΗΡΗΣΗΣ & ΛΕΙ¬ 
ΤΟΥΡΓΙΑΣ Η/Μ ΕΓΚΑΤΑΣΤΑΣΕΩΝ 
γ) Γραφείο ποιοτικού ελέγχου & αναδύσεων νερού. 

4. Η διάρθρωση της Διοικητικής - Οικονομικής Υπηρε¬ 
σίας είναι η εξής: 

-ΓΡΑΦΕΙΟ ΜΗΤΡΩΟΥ ΚΑΤΑΝΑΛΩΤΩΝ & ΕΚΔΟΣΗ ΛΟ¬ 
ΓΑΡΙΑΣΜΩΝ 

-ΓΡΑΦΕΙΟ ΥΔΡΟΜΕΤΡΗΣΕΩΝ 
β) Τμήμα Διοικητικό 

-ΓΡΑΦΕΙΟ ΓΡΑΜΜΑΤΕΙΑΣ ΟΡΓΑΝΩΝ ΔΙΟΙΚΗΣΗΣ 
-ΓΡΑΦΕΙΟ ΠΡΟΣΩΠΙΚΟΥ 
-ΓΡΑΦΕΙΟ ΠΡΩΤΟΚΟΛΛΟΥ - ΑΛΛΗΛΟΓΡΑΦΙΑΣ 
γ) Τμήμα Οικονομικό 
-ΓΡΑΦΕΙΟ ΛΟΓΙΣΤΗΡΙΟ' / 

-ΓΡΑΦΕΙΟ ΤΑΜΕΙΟΥ 

5. Η σχηματική απεικόνιση της οργανικής διάρθρωσης 
των Υπηρεσιών επιχεί ησης (Διοικητικό Οργανόγραμμα) 
δίδεται στο παράρτημα του παρόντος Οργανισμού. 

Άρθρο 2ον 

Αρμοδιότητες Διεύθυνσης 

1. Ο Γενικός Διευθυντής της Δ.Ε.Υ.Α.Β. μεριμνά για: 

α) Την εκπλήρωση του σκοπού για τον οποίο συστάθη- 
κεη Επιχείρηση, 

β) Την κατάρτηση των προγραμμάτων επενδύσεων και 
αντιστοίχων χρηματοδοτήσεων. 

γ) Την κατάρτηση για κάθε έτος προγράμματος επεν¬ 
δύσεων για το επόμενο οικονομικό έτος υποδεικνύοντας 
τις εγκεκριμένες ή προτεινόμενες πηγές χρηματοδότη¬ 
σής του. 

δ) Την κατάρτηση του ετήσιου προγράμματος κατα¬ 
σκευής, επέκτασης και συντήρησης των συστημάτων ύ¬ 
δρευσης και αποχέτευσης 

ε) Την σύνταξη προύπολογισμού Εσόδων και Εξόδων 
της Επιχείρησης δύο τουλάχιστον μήνες πριν από την έ¬ 
ναρξη κάθε οικονομικού έτους. 

στ) Την κατάρτηση των αναγκαίων αναμορφώσεων και 
τροποποιήσεων στα προγράμματα κατασκευής τωνέργων. 

2. Ο Γενικός Διευθυντής της Δ.Ε.Υ.Α.Β. εισηγείται στο 
Διοικητικό Συμβούλιο για: 

α) Την ανάθεση μελετών εκτέλεσης έργων και προμηθειών 
σύμφωνα με τις ισχύουσες κάθε φορά σχετικές διατάξεις 
β) Την εκποίηση ή εκμίσθωση ακινήτων ή κινητών πραγ¬ 
μάτων της Δ.Ε.Υ.Α.Β.. 

γ) Την έγερση αγωγών και την άσκηση κάθε ενδίκου μέσου 
δ) Την συμμετοχή φυσικών προσώπων ή νομικών προ¬ 
σώπων ή οργανισμών τοπικής αυτοδιοίκησης ή επιχειρή¬ 
σεων κοινής ωφελείας στην δαπάνη κατασκευής έργων 
που πρέπει να κατασκευαστούν με προτεραιότητα για 
τους όρους συμμετοχής τους. 

ε) Την πρόσληψη τακτικού προσωπικού και την κάλυψη 
οργανικών θέσεων. 

στ) Την πρόσληψη εκτάκτου προσωπικού για απασχό¬ 
ληση ορισμένου χρόνου, 
ζ) Τη συνεργασία με εξωτερικούς Συμβούλους, 
η) Τις οικονομικές παροχές του προσωπικού, θέτοντας 
στην διάθεση του Διοικητικού Συμβουλίου τους ατομι¬ 
κούς υπηρεσιακούς φακέλλους. 

θ) Τον καθορισμό της Τιμολογιακής Πολιτικής της 
Δ.Ε.Υ.Α.Β. 

ι) Τις πειθαρχικές κυρώσεις των εργαζομένων της 
Δ.Ε.Υ.Α.Β. 

3. Ο Γενικός Διευθυντής της Δ.Ε.Υ.Α.Β. έχει την ευθύνη 
και φροντίδα για: 

α) Την εφαρμογή και υλοποίηση των αποφάσεων του 
Διοικητικού Συμβουλίου της Δ.Ε.Υ.Α.Β. και ενημερώνει 
αυτό για τυχόν μη εκτέλεσή τους. 

β) Την ενημέρωση του ημερήσιου τύπου και γενικά δια¬ 
τηρεί τις Δημόσιες σχέσεις της Επιχείρησης. 

γ) Την επιμέλεια έκδοσης και εκτύπωσης των ενημερω¬ 
τικών εντύπων της Επιχείρησης. 

δ) Την παρακολούθηση της Εφημερίδας της Κυβερνή- 
σεως. 

ε) Την παραλαβή εισερχόμενης αλληλογραφίας, χαρα¬ 
κτηρισμό των εγγράφων στις υπηρεσίες και την εμπρόθε¬ 
σμη απάντησή τους, θέτοντας υπόψην του Προέδρου τα 
σπουδαιότερα απ' αυτά. 

4. Ο Γενικός Διευθυντής της Δ.Ε.Υ.Α.Β. υπογράφει τα: 
α) Συμβόλαια υδροληψίας των καταναλωτών. 

β) Υπηρεσιακά έγγραφα και αλληλογραφία της Επιχεί¬ 
ρησης με άλλες Αρχές και Υπηρεσίες και προς κάθε τρίτο 
πρόσωπο απευθυνόμενο προς την Δ.Ε.Υ.Α.Β, 

5. Ο Γενικός Διευθυντής της Δ.Ε.Υ.Α.Β. θεωρεί: 

α) Τα ημερήσια δελτία εργασίας του προσωπικού που 
εργάζεται περιοδικά στα εκτελούμενα έργα και στις ερ¬ 
γασίες συντήρησης. 

β) Το ημερήσιο δελτίο παρουσίας του τακτικού προσω¬ 
πικού. 

γ) Τις μελέτες, τους συγκριτικούς πίνακες και τους λο¬ 
γαριασμούς των εκτελούμενων έργων. 

δ) Τα εντάλματα πληρωμών, τα γραμμάτεια εισπράξε¬ 
ων και τα πρωτόκολλα των καθημερινών μετρήσεων του 
ταμείου. 

6. Ο Γενικός Διευθυντής της Δ.Ε.Υ.Α.Β. αποφασίζει για: 
α) Την τοποθέτηση του προσωπικού στις προβλεπόμε- 

νες οργανικές θέσεις, με κριτήριο την αποδοτικότερη λει¬ 
τουργία της Δ.Ε.Υ.Α.Β. 

β) Την τοποθέτηση των υπευθύνων των διαφόρων τμη¬ 
μάτων καιτων διαφόρων γραφείων ή συνεργείων της Επι¬ 
χείρησης. 

γ) Τηνχορήγηση αδειών στο προσωπικό, ύστερα απο ει¬ 
σήγηση του αντίστοιχου προϋσταμένου, με βάση τον 
προγραμματισμό που θα εξασφαλίσει την ομαλή λει¬ 
τουργία της Δ.Ε.Υ.Α.Β., λαμβάνοντας παράλληλα υπόψη 
τις πραγματικές ανάγκες των εργαζομένων. 

δ) Την παραγγελία των απαιτούμενων υλικών και την 
λειτουργία των υπηρεσιών, μετά από σύμφωνη γνώμη - 
πρόταση της αρμόδιας Υπηρεσίας. 

ε) Την έκδοση εγκυκλίων και διατάξεων ρυθμίζοντας 
αρμοδιότητες των εργαζομένων ανάλογα με το χώρο ερ¬ 
γασίας και την ειδικότητα αυτοιν. 

7.0 Γενικός Διευθυντήςτης Δ.Ε.Υ.Α.Β. συντάσει φύλλα 
ποιότητας -εκθέσεις γιατους υπεύθυνους τωντμημάτων, 
των γραφείων - συνεργείων και τους προυσταμένους των 
υπηρεσιών. 


8.0 Γενικός Διευθυντής της Δ.Ε.Υ.Α.Β. μετέχει στις συ 
νεδριάσεις του Διοικητικού Συμβουλίου και των εκπρο¬ 
σώπων και εισηγείται τα θέματα χωρίς ψήφο. 

9.0 Γενικός Διευθυντής της Δ.Ε.Υ.Α.Β. όταν απουσιάζει 
ή έχει κώλυμα αντικαθίσταται κάθε φορά με απόφαση του 
Διοικητικού Συμ βουλίου από τον προϊστάμενο μιας έκτων 
Υπηρεσιών της Δ.Ε.Υ.Α.Β. 

Αρμοδιότητες Τεχνικής Υπηρεσίας 

1. Προϊστάμενος Τεχνικής Υπηρεσίας 

Ο Προϊστάμενοςτης Τεχνικής Υπηρεσίας είναιυπεύθυ¬ 
νο πρόσωπο απέναντι στο Διευθυντή για: 

α) Το συντονισμό των εργασιών της Τεχνικής Υπηρε¬ 
σίας. 

β) Την εποπτεία των μελετών και των έργων που εκπο¬ 
νεί, εκτελεί ή επιβλέπει η Τεχνική Υπηρεσία. 

γ) Τη σύνταξη σχεδίου του Τεχνικού προγράμματος και 
την παρακολούθηση υλοποίησής τους. 

δ) Την παρακολούθηση της αποδοτικότητας του προ¬ 
σωπικού της Τεχνικής Υπηρεσίας και τη σύνταξη εισηγή- 
σεωνγιατιςεκθέσεις ατομικής αξιολόγησης. 

ε) Την κανονική λειτουργία και συντήρηση των ηλε- 
κτρομηχανολογικών εγκαταστάσεων και των συστημά¬ 
των ύδρευσης και αποχέτευσης, 
στ) Την εποπτεία της αποθήκης, 
ζ) Το γενικό έλεγχο εκτέλεσης της κάθε φύσης εργα¬ 
σιών της υπηρεσίας, διάρκειας και ασφάλειας, τόσο των 
εγκαταστάσεων όσο και των εργαζομένων. 

2. Τμήμα μελετών, επίβλεψης καιπρογραμματισμού έρ¬ 
γων με τα κάτωθι γραφεία και αρμοδιότητες. 

Γραφείο προγραμματισμού και ελέγχου έργων, 
α) Εκτέλεση διαδικασιών ανάθεσης μελετών και έργων 
σε τρίτους. 

β) Εκτέλεση διαδικασιών παραλαβής έργων, 
γ) Διοικητική υποστήριξη της επίβλεψης των έργων κα¬ 
τά την διάρκεια της εκτέλεσης (Συγκριτικός πίνακας, λο¬ 
γαριασμοί, επιμετρήσεις, έκδοση εντολών, χορήγηση υ¬ 
λικών κ.λπ.). 

δ) Παρακολούθηση εκτέλεση του χρονοδιαγράμματος 
των έργων. 

ε) Κοστολογική παρακολούθηση των έργων, 
στ) Τήρηση αρχείου απολογιστικών στοιχείων (χρονικοί 
και οικονομικοί απολογισμοί). 

Γ ραφείο μελετών. 

α) Εκπόνηση τεχνικών μελετών και μελετών μέτρων α¬ 
σφαλείας, επίβλεψης, εκπόνηση ανάλογων μελετών που 
ανατίθεται σε τρίτους, έλεγχοι για την αρτιότητα μελετών 
που εκπονούνται. 

β) Κατάρτηση αναλυτικών κατασκευαστικών προγραμ¬ 
μάτων έργων. 

γ) Κατάρτηση προϋπολογισμού έργων και σύνταξητευ- 
χών δημοπράτησης έργων. 

δ) Εισήγηση για τον τρόπο δημοπράτησης, την σύ¬ 
νταξη συμβάσεων έργων και διενέργειας διαγωνι¬ 
σμού. 

ε) Κατάρτηση και τήρηση των προδιαγραφών της κάθε 
φύσης μελετών που εκτελούνται από το γραφείο ή αντί¬ 
θετα η εκπόνησή τους σε τρίτους, 
στ) Εκτέλεση κάθε φύσης Τεχνικών Σχεδίων, 
ζ) Τήρηση τεχνικού αρχείου τμήματος (μελέτες, σχέδια 
δικτύων). 

Γ ραφείο επίβλεψης έργων. 

α) Επίβλεψη εκτέλεσης εργασιώνπου εκτελούνται είτε με 

αυτεπιστασία είτε με ανάθεση σετρίτους (Εργολάβους). 

β) Έλεγχοι για την τήρηση ποιοτικών, χρονικών και οι¬ 
κονομικών προδιαγραφών των έργων σύμφωνα με τις α¬ 
ντίστοιχες μελέτες. 

γ) Παροχή οδηγιών και επίβλεψης της κανονικής εφαρ¬ 
μογής μέτρων ασφαλείας. 

δ) Έλεγχος των περιοδικών λογαριασμών και Συγκριτι¬ 
κών πινάκων που υποβάλονται από τους εργολάβους. 

ε) Εισήγηση για την παραλαβή (προσωρινή ή οριστική) 
των έργων. 

στ) Τήρηση αρχείου εκτελαυμένων έργων. 

Γ ραφείο προμηθειών - αποθήκης υλικών, 
α) Συγκέντρωση παραγγελιών εξοπλισμού, εξαρτημά¬ 
των. υλικών σύμφωνα με τις ανάγκες των τμημάτων, 
β) Προγραμματισμός .διενέργειας προμηθειών, 
γ) Διεκπεραίωση διαδικασιών προμήθειας εξοπλισμού, 
εξαρτημάτων, υλικών, σύμφωνα με τους ισχύοντες κανο¬ 
νισμούς (έρευνα αγοράς, διενέργεια διαγωνισμών, ετοι¬ 
μασία σχεδίων σύμβασης). 

δ) Ποιοτική και ποσοτική παραλαβή εξοπλισμού, εξαρ¬ 
τημάτων και υλικών. 

ε) Συγκέντρωση δικαιολογητικών παραλαβής, 
στ) Τήρηση διαδικασιών αποθήκευσης και χορήγησης 
αναλώσιμων και πάγιων υλικών. 

ζ) Έλεγχος αποθεμάτων με βάση το πρόγραμμα προ¬ 
μηθειών. 

Γ ραφείο Κίνησης - Αποθήκης Καυσίμων, 
α) Συγκέντρωση παραγγελιών καυσίμων σύμφωνα με 
τις ανάγκες των τμημάτων. 

β) Προγραμματισμός διενέργειας προμήθειας καυσί¬ 
μων. 

γ) Διεκπεραίωση διαδικασιών προμήθειας καυσίμων 
σύμφωνα με τους ισχύοντες κανονισμούς (έρευνα αγο¬ 
ράς, διενέργεια διαγωνισμών, ετοιμασία σχεδίων σύμβα¬ 
σης). 

δ) Ποσοτική και ποιοτική παραλαβή καυσίμων, 
ε) Συγκέντρωση δικαιολογητικών παραλαβής, 
στ) Τήρηση διαδικασιών αποθήκευσης και χορήγησης 
καυσίμων. 

ζ) Έλεγχος αποθεμάτων με βάση το πρόγραμμα προ¬ 
μηθειών. 

2. Τμήμα εκτέλεσης έργων, λειτουργίας και συντήρη¬ 
σης δικτύων και ηλεκτρομηχανσλογικών εγκαταστάσεων, 
μετά κάτωθι γραφεία και αρμοδιότητες. 

Γ ραφείο προγραμματισμού και κοστολόγησης παρακο¬ 
λούθησης των συνεργείων, 
α) Συντονισμός εργασιών, 
β) Καθορισμός προγραμμάτων, 
γ) Ρύθμιση κίνησης οχημάτων, 
δ) Έλεγχος ανάλωσης καυσίμων, 
ε) Έκδοση εντολών υλικών, 
στ) Τήρηση διαδικασίας παραλαβής, 
ζ) Τήρηση αρχείου τμήματος. 

η) Διοικητική υποστήριξη της επίβλεψης των έργων κα- 
τα την διάρκεια εκτέλεσής τους (Συγκριτικοί πίνακες, επι¬ 
μετρήσεις, λογαριασμού κ.λπ.). 

Συνεργείο εκτέλεσης έργων συντήρησης και λειτουρ¬ 
γίας δικτύων ύδρευσης και υδρομέτρων. 
α) Εκτέλεση έργων δια αυτεπιστασίας, 
β) Εκτέλεση εργασιών αντικατάστασης και επέκτασης 
δικτύων. 

γ) Εκτέλεση εργασιών συντήρησης και επισκευής αντι¬ 
στοίχων βλαβών. 


δ) Εκτέλεση νέων συνδέσεων υδροληψίας, 
ε) Έλεγχος και επισκευή υδρομέτρων. 
στ) Τήρηση ημερολογίου εργασιών. 

Συνεργείο εκτέλεσης έργων, συντήρησης και λειτουρ¬ 
γίας δικτύων αποχέτευσης όμβριων - ακαθάρτων), 
α) Εκτέλεση έργων δια αυτεπιστασίας, 
β) Εκτέλεση εργασιών αντικατάστασης και επέκτασης 
δικτύων. 

γ) Εκτέλεση εργασιών συντήρησης και επισκευής αντι¬ 
στοίχων βλαβών. 

δ) Εκτέλεση νέων συνδέσεων αποχέτευσης, 
ε) Τήρηση ημερολογίου εργασιών. 

Συνεργείο εκτέλεσης έργων συντήρησης και λειτουρ¬ 
γίας ηλεκτρομηχανσλογικών εγκαταστάσεων, 
α) Εκτέλεση έργων δια αυτεπιστασίας, 
β) Εκτέλεση εργασιών αντικατάστασης αντλητικών συ¬ 
γκροτημάτων. 

γ) Εκτέλεση εργασιών αντικατάστασης και επέκτασης 
ηλεκτρομηχανσλογικών εγκαταστάσεων. 

δ) Εκτέλεση εργασιιόν συντήρησης και επισκευής ήλε¬ 
κτρο μηχανολογικών εγκαταστάσεων, 
ε) Ημερολόγιο εργασιών. 

Καθήκοντα - Αρμοδιότητες 

α) Ελέγχει την ποιότητα του αντλούμενου απότις πήγες 
υδροληψίας νερού, την κατάσταση από υγιεινολογικής α- 
πόψεως των δεξαμενών νερού, των ηλεκτρομηχανολογι- 
κών εγκαταστάσεων (αντλιών κ.λπ.) και των δικτύων, κα¬ 
θώς και την ποιότητα του παρεχόμενου τελικά νερού 
στους χρήστες, με έρευνες - αναλύσεις και μετρήσεις 
που προβλέπονται από την Εθνική και την Κοινοτική νο¬ 
μοθεσία, (όπου η τελευταία παρεμβαίνει και θεσπίζει αυ¬ 
στηρότερους όρους διάθεσης πόσιμου νερού). 

β) Ενημερώνει εγγράφως την Διεύθυνση της Δ.Ε.Υ.Α. Β. 
για τα αποτελέσματα των ελέγχων και προτείνει μέτρα για 
την βελτίωση της ποιότηταςτου παρεχόμενου νερού, κα¬ 
τά τακτά διαστήματα που η προαναφερθείσα νομοθεσία 
επιβάλλει τους σχετικούς ελέγχους. 

γ) Συνεργάζεται με τους αρμόδιους φορείς της υγιει¬ 
νής του πόσιμου νερού της χώρας μας και της Κοινότητας 
και ενημερώνει την Διεύθυνση για τις εξελίξεις στον χώ- 
Ρ° 

δ) Μέχρι της προσλήψεως του κατά περίπτωση ανα¬ 
γκαίου προσωπικού, με απόφαση του Δ.Σ. είναι δυνατή η 
ανάθεση των πιο πάνω καθηκόντων σε εξωτερικό ειδικό 
εργαστήριο. 

3. Αρμοδιότητες Διοικητικής και Οικονομικής Υπηρε¬ 
σίας. 

Προϊστάμενος Διοικητικής και Οικονομικής Υπηρεσίας 
Ο Προϊστάμενος είναι υπεύθυνος απέναντι στον Διευ¬ 
θυντή για: 

α) Τον συντονισμό των εργασιών της Δ. Ο. Υ. 
β) Την εισήγηση των προγραμμάτων επενδύσεων της 
Δ.Ε.Υ.Α. Β. καθώς και της Τιμολογιακής πολιτικής της Επι¬ 
χείρησης. 

γ) Την εισήγηση των περιοδικών προύπολογισμών της 
Επιχείρησης και την κανονική τήρησή τους. 

δ) Την εποπτεία της καλής εξυπηρέτησης των κατανα¬ 
λωτών. 

ε) Την εποπτείατου Λογιστηρίου και του Ταμείου, 
στ) Την παρακολούθηση της αποδοτικότητας του προ¬ 
σωπικού της Δ.Ο.Υ. και την σύνταξη εισηγήσεων για τις 
εκθέσεις ατομικής αξιολόγησης, 
ζ) Την σύνταξη του ισολογισμού της Επιχείρησης. 

η) Το γενικό έλεγχο εκτέλεσης των κάθε φύσης εργα¬ 
σιών της Επιχείρησης σύμφωνα με τους αντίστοιχους κα¬ 
νονισμούς. 

θ) Την τήρηση των διατάξεων του Οργανισμού Εσωτε¬ 
ρικής Υπηρεσίας (Ο.Ε Υ.). 

Τμήμα εξυπηρέτησης Δημοτών με τα κάτωθι γραφεία 
και αρμοδιότητες. 

1. Γραφείο μητρώου καταναλωτών και έκδοση λογα¬ 
ριασμών. 

α) Παραλαβή αιτήσεων νέων συνδέσεων, προγραμμα¬ 
τισμός και παρακολούθηση υλοποίησής τους, 
β) Τήρηση Μητρώου καταναλωτών, 
γ) Έκδοση παραστατικών είσπραξης τελών (Σύνδεσης, 
επανασύνδεσης). 

δ) Έλεγχος πληρωμής υποχρεώσεων συνδρομητών, 
ε) Έκδοση λογαριασμών ύδρευσης και αποχέτευσης 
στ) Λήψη και διεύρηνση παραπόνων συνδρομητών, 
ζ) Μέριμνα για την ειδοποίηση των συνδρομητών για τυ¬ 
χόν βλάβες, διαρροές και διακοπές δικτύων. 

2. Γ ραφείο υδρομετρήσεων. 

α) Καταμέτρηση κατανάλωσης ύδατος και ενημέρω¬ 
σης για τυχόν βλάβες και προβλήματα, 
β) Διανομή λογαριασμών. 

γ) Διακοπές παροχών και επανασυνδέσεις σε περίπτω¬ 
ση καθυστερημένων πληρωμών, 
δ) Τήρηση λεπτομερούς αρχείου βλαβών και διακοπών. 

3. Τμήμα διοικητικό με τα κάτωθι γραφεία και αρμοδιό¬ 
τητες. 

Γ ραφείο γραμματείας οργάνων διοίκησης, 
α) Διεκπεραίωση αλληλογραφίας του Διοικητικού Συμ¬ 
βουλίου και της Διεύθυνσης. 

β) Διακανονισμός συσκέψεων, ακροάσεων και επικοινω¬ 
νιών του Προέδρου του Διοικητικού Συμβουλίου και του 
Διευθυντή. Τήρηση αρχείου Προέδρου και Διεύθυνσης. 

γ) Υποβοήθηση του Διευθυντή στην σύνταξη της ημε¬ 
ρήσιας διάταξης κάθε συνεδρίασης του Διοικητικού Συμ¬ 
βουλίου και ενημέρωση των μελώντου. 

δ) Τήρηση πρακτικών αποφάσεων του Δ.Σ. καθώς και 
του αντίστοιχου αρχείου. 

Γ ραφείο Προσωπικού. 

α) Τήρηση μητρώου και αρχείου προσωπικού, 
β) Τήρηση διαδικασιών που σχετίζονται με τις κάθε (ρύ¬ 
σεως διοικητικές υποθέσεις του προσωπικού (προσλή¬ 
ψεις, διακοπές συμβάσεων, βεβαιώσεις, πειθαρχικά, ά¬ 
δειες κ.λπ.). 

Γ ραφείο πρωτοκόλλου - Αλληλογραφίας, 
α) Πρωτοκόλληση όλων των εισερχομένων - εξερχομέ- 
νων εγγράφων. 

β) Διεκπεραίωση όλης της αλληλογραφίας, 
γ) Μεριμνά για την εκτέλεση βοηθητικών διοικητικών 
εργασιών (κλητήρας - καθαρίστριες). 

Τμήμα οικονομικό με τα κάτωθι γραφεία και αρμοδιότη¬ 
τες: 

Γ ραφείο Λογιστηρίου. 

α) Τήρηση των διαδικασιών απεικόνισης των οικονομι¬ 
κών πράξεων της ΔΈ.Υ.Α.Β. (Λογαριασμού Λογιστικού 
σχεδίου, βιβλία, καταστάσεις κ.λπ.), σύμφωνα με το υφι¬ 
στάμενο λογιστικό σχέδιο. 

β) Τήρηση των διαδικασιών ετοιμασίας των παραστατι¬ 
κών για την διενέργεια κάθε είδους εισπράξεων ή πληρω¬ 
μής δαπανών της ΔΈ.Υ.Α.Β. 

γ) Διαμόρφωση και παρακολούθηση ταμειακού προ¬ 
γράμματος. 


δ) Τήρηση διαδικασιών μισθοδοσίας προσωπικού. 

ε) Παροχή υπηρεσιών για την κοστολόγηση των έργων 
και υπηρεσιών. 

στ) Διαμόρφωση στοιχείων Ισολογισμού και παροχή 
κάθε είδους στοιχείων για την διαμόρφωση των οικονομι¬ 
κών προγραμμάτων. 

ζ) Τήρηση διαδικασιών απεικόνισης προμηθευτών - 
προμηθειών. 

Γραφείο Ταμείου 

α) Εισπράξεις λογαριασμών και τελών από τους κατα¬ 
ναλωτές. 

β) Κατάρτιση των ημερήσιων καταστάσεων εισπράξε¬ 
ων. 

γ) Διενέργεια του συνόλου των πληρωμών. 

δ) Τήρηση των διαδικασιών απεικόνισης των πράξε¬ 
ων στα αντίστοιχα βιβλία και παραστατικά του ταμεί¬ 
ου. 

Άρθρο 3ον 
Θέσεις εργασίας 

1. Κάθε εργαζόμενος, κατέχει μια συγκεκριμένη θέση 
εργασίας. Η ανάθεση καθηκόντων στον εργαζόμενο δια¬ 
φορετικών από εκείνα για τα οποία έχει προσληφθεί γίνε¬ 
ται, αν κριθεί σκόπιμο, με αιτιολογημένη απόφαση Διευ¬ 
θυντή. 

2. Σε κάθε διοικητική ενότητα προβλέπονται συγκεκρι¬ 
μένες θέσεις εργασίας όπως φαίνονται και στον πίνακα 
τηςπαραγράφου. 

3. Οι θέσεις εργασίας που φαίνονται στον πίνακα δεν εί¬ 
ναι απαραίτητο να καλύπτονται όλες. Η στελέχωσή τους 
εξαρτάται από την ανάπτυξη δραστηριοτήτων της επιχεί¬ 
ρησης. 

4. Οι ειδικότητες εργασίας του προσωπικού της επιχεί¬ 
ρησης είναι: 


2. Τεχνική Υπηρεσία 
2.1. Τμήμα μελετών-Επί 
βλέψης και προγραμ¬ 
ματισμού έργων 


ΔΙΟΙΚΗΤΙΚΗ ΕΝΟΤΗΤΑ ΘΕΣΕΙΣ ΕΡΓΑΣΙΑΣ 
1. Διεύθυνση Διευθυντής 

Γ ραμματέας 

Προϊστάμενος Υπηρεσίας 
Διπλωματούχος Μηχανικός 
Αποθηκάριος - Διοικητικός 
Υπάλληλος. 

2.2. Τμήμα εκτέλεσης έργωνΤεχνολόγος Μηχανικός ή 
λειτουργίας και συντή- Υπομηχανικός, Εργοδηγός 
ρησης δικτύων και Δομικών έργων, Εργοδηγός 
ηλεκτρομηχανολογικών Μηχανολόγος ή Ηλεκτρολόγος 
εγκαταστάσεων Τεχνίτης Ηλεκτρολόγος Εργά 

της. Χειριστής Ειδικών Μηχανη 
μάτων, Τεχνίτης Υδρομέτρων, 
Τεχνίτης Δομικών Έργων, 
Οδηγός. 

Διοικητική και ΟικονομικήΠρο’ίστάμενος. 

Υπηρεσία 

Διοικητικός υπάλληλος, 
Υδρομετρητής. 

Διοικητικός υπάλληλος, 
Κλητήρας, Καθαρίστρια. 
Λογιστής, Ταμίας. 


3. 


3.1 


Τμήμα Εξυπηρέτησης 
Δημοτών 

3.2. Τμήμα Διοικητικό 


3.3.Τμήμα Οικονομικό 


Τα Απαραίτητα και προαιρετικά προσόντα και ο αριθ- 
μόςτων θέσεων φαίνονται στον πίνακα που ακολουθεί. 

Σε περίπτωση μη προσέλευσης υποψηφίων με τα απα¬ 
ραίτητα προσόντα αρκούν τα προαιρετικά προσόντα. 

ΑΡΙΘ. 

ΑΠΑΡΑΙΤΗΤΑ ΠΡΟΣΟΝΤΑ ΠΡΟΑΙΡΕΤΙΚΑ ΠΡΟΣΟΝΤΑ ΘΕΣΕΩΝ 
Πτυχίο Ανώτατης Σχολής I 

Εσωτερικού ή Εξωτερικού: 

Μηχανικού ή Οικονομολόγου ή 

Πολιτικών Επιστημών κοι 
Δημόσιας Διοίκησης 

Προϊστάμενος Πτυχίο Ανώτατης Σχολής Γνώσεις Πληροφορικής 
Εσωτερικού ή Εξωτερικού 
Πολιτικού Μηχανικού, 

Τοπογράφου Μηχανικού ή 
Μηχανολόγου - Ηλεκ/γου 
Μηχανικού. Μέλος Τ.Ε. 

Πτυχίο Ανώτατης ΣχολήςΓνώσεις Πληροφορικής 
Εσωτερικού ή Εξωτερικού 
Οικονομολόγου ή Πολίτικων 
Επιστημών <4 Δημόσιας Δ/σης 
Πτυχίο Μέσης Τεχνικής 


ΟΡΓΑΝΙΚΗ ΘΕΣΗ 
Διευθυντής 


Τεχνικής Υπη¬ 
ρεσίας 


Προϊστάμενος 

Οκαναμκής& 

Διοικητικής 

Υπηρεσίας 

Εργοδηγός 


Δομικών Έργων Σχολής με χριστή Εμπειρία 
Εργοδηγός Πτυχίο Μέσης Τεχνικής 
Μηχανολσγοςή Σχολής μετριετή Εμπειρία 
Ηλεκτρολόγος 

Τεχκτης ΑπάρεαοςΤεχν»ιούΑι»<είχι 
Υδραυλικός ή Κατώτερης Τεχνικής Σχολής 
με τριετή εμπειρία 

Τεχνίτης Απόφοιτος Τεχνολογικής 
Ηλεκτρολόγος Επαγγελματικής Σχολής 
με τριετή εμπειρία 

Τεχνίτης ΑπΰφαιοςΤεχνκούΑυκεόυ 
Δομικών ή Κατώτερης Τεχνικής Σχολής 
Έργων με τριετή εμπειρία 
Τεχνίτης ΑπΰιριτοςΤεχνικούΑυκείου 
Υδρομέτρων ή μέσης ή κατώτερης Τεχνικής Σχολής 
ή ειιπειρικός με τριετή 
προϋπηρεσία 

Αδεια οδήγησης αυτοκι- Προϋπηρεσία 4 έτη 
νήτου Δ κατηγορίας 

Αδεια ικανότητας - Π ροϋπηρεσία 10 έτη 
χειριστή ειδικών 
μηχανημάτων 
Χωρίς ειδικό προσόντα 
Αποθηκάριος Απολυτήριο Γενικού ή 
ΤεχνικούΛυκείου 

Πτυχίο Ανώτατης Σχολής Προϋπηρεσία 10 έτη 
Εσωτερικού ή Εξωτερικού 
Οικονομικών Επιστημών 
Απολυτήριο Λυκείου 


Οδηγός 

Χειριστής 

Ειδικών 

Μηχανικών 

Εργάτης 


Λογιστής 


Βοηθός 
Λογιστού 

Υδρομετρητής Απολυτήριο Γυμνααίου 


Ταμίας 

Κλητήρας 

Καθαρίστρια 

Διοικητικός 

Υπάλληλος 

Γραμματέας 


Απολυτήριο Γενικού ή 
Επαγγελματικού Λυκείου 
Απολυτήριο Δηιχπικού 
Απολυτήριο Δηιιστικού 
Απολυτήριο Γενικού 
Λυκείου 

Απολυτήριο Γενικού 
Λυκείου 


1 


1 


20 

2 

Όπου στον παρόντα Ο.Ε.Υ. αναφαίρετοι Πτυχίο Σχολής 
Εξωτερικού αυτό θα πρέπει να έχει αναγνωρισθεί από το 
Ελληνικό Δημόσιο. 

Όπου απαιτείται προϋπηρεσία αυτή θα πρέπει να έχει α¬ 
ποκτηθεί μετά την κτήση των απαραίτητων προσόντων. 

Αρθρο4ον 
Έκτακτο Προσωπικό 

1. Με απόφαση του Δ.Σ./Δ.Ε.Υ.Α.Β. είναι δυνατόν να 
προσλαμβάνεται έκτακτο προσωπικό στις ακόλουθες πε¬ 
ριπτώσεις: 

α) Περίπτωση κένωσης θέσεων και μέχρι την πληρωμή 


τους, εφόσον έχει κινηθεί η νόμιμη διαδικασία για την πλή¬ 
ρωσή τους. 

β) Περίπτωση κάλυψης εποχικών αναγκών, ή έκτακτων 
αναγκών για την εκτέλεση συγκεκριμένων έργων ή εργα¬ 
σιών. 

2. Η επιλογή ενεργείται ελεύθερα από τον Πρόεδρο του 
Δ.Σ./Δ. Ε.Υ.Α.Β. 

3. Οι αποδοχές τους εκτάκτου προσωπικού θα καθορί¬ 
ζονται με απόφαση τουΔ.Σ./Δ.Ε.Υ.Α. Β. και σύμφωνα μετά 
προβλεπόμενατου παρόντος Οργανισμού. 

4. Ο χρόνος διάρκειας των συμβάσεων εργασίας του ε¬ 
κτάκτου προσωπικού θα καθορίζεται με απόφαση του 
Δ.Σ./Δ.Ε.Υ.Α.Β. σύμφωνα με τις ανάγκες και θα προσδιο¬ 
ρίζονται από το αντικείμενο των έργων ή εργασιών για τις 
οποίες πραγματοποιείται η πρόσληψη. Μετά την λήψη 
του προκαθορισμένου χρόνου διάρκειας οι συμβάσεις 
εργασίας λύνονται αυτοδίκαια χωρίς καταβολή αποζη¬ 
μίωσης. 

5. Με απόφαση του Δ.Σ./Δ.Ε.Υ.Α.Β. και με σκοπό την ε¬ 
κτέλεση μελετών ή εξειδικευμένην εργασία σχεδιασμού - 
προγραμματισμού και οργάνωση της Επιχείρησης είναι 
δυνατόν να προσλαμβάνεται Νομικός, Οικονομικός. Τε¬ 
χνικός και Σύμβουλος Μηχανοργάνωσης με σύμβαση έρ¬ 
γου. 

Στην σχετική σύμβαση ανάθεσης θα καθορίζονται ο 
χρόνος εκτέλεσης, το ακριβές αντικείμενο του έργου και 
το ύψος της αμοιβής. 

Η επιλογή των Συμβούλων ενεργείται απότον Πρόεδρο 
του Δ.Σ./Δ.Ε.Υ.Α.Β. με βάσει τα προσόντα που θα έχουν 
προκαθοριστεί. 

Αρθρο δον 

Τρόπος Προσλήψεως - Απολύσεως Προσωπικού 

1. Τρόπος πρόσληψης προσωπικού. 

Το προσωπικό της Δ.Ε.Υ.Α.Β. προσλαμβάνεται με επι¬ 
λογή από επιτροπή η οποία συγκροτείται με απόφαση του 
Δ.Σ./Δ.Ε.Υ.Α.Β. Ο πίνακας επιτυχόντων εγκρίνεται από το 
Δ.Σ./Δ.Ε.Υ.Α.Β. και οι προσλήψεις γίνονται υποχρεωτικές 
κατά την σειρά του πίνακα αυτού. 

2. Κριτήρια επιλογής υποψηφίων. 

Ως κριτήρια επιλογής υποψηφίων θεωρούνται τα απα¬ 
ραίτητα και προαιρετικά προσόντα που προβλέπονται 
στον παρόντα Οργανισμό. 

3. Διαδικασία επιλογής υποψηφίων. 

Η προκήρυξη για την πρόσληψη τακτικού προσωπικού 
(αριθμός θέοεων και προσόντα που απαιτούνται βάσει 
του παρόντος οργανισμού) θα αναρτίζεται στον πίνακα α- 
νακοινώσεωντης Επιχείρησης και για δέκα ημέρες πριν α¬ 
πό την παραλαβή των αιτήσεων που θα καταθέτουν οι εν¬ 
διαφερόμενοι. 

Με απόφαση του Δ.Σ./Δ.Ε.Υ.Α.Β. καθορίζονται τα ακό¬ 
λουθα: 

α) Οτύποςτης αίτησηςκαιτααπαιτούμεναδικαιολογη- 
τικά που θα υποβάλλουν οι υποψήφιοι. 

β) Το προσωπικό της Δ.Ε.Υ.Α.Β. που θα είναι αρμόδια 
για την χορήγηση την παραλαβή και την αξιοποίηση των 
αιτήσεων. 

γ) Ο τρόπος αξιολόγησης των απαραίτητων και προαι¬ 
ρετικών προσόντων των υποψηφίων. 

4. Κοινοποίηση Αποτελεσμάτων. 

Με απόφαση του Προέδρου Δ.Σ./Δ.Ε.Υ.Α.Β. διορίζο¬ 
νται οι επιτυχόντες υποψήφιοι η θέση την οποία κατα¬ 
λαμβάνουν, οι αποδοχές τους σύμφωνα με τα προβλε- 

πόμενα στον παρόντα Οργανισμό και ημερομηνία κατά 
την οποία πρέπει να παρουσιαστούν για την ανάληψη 
της εργασίας τους. Η απόφαση κοινοποιείται στους επι- 
τυχόντες υποψηφίους με συστημένη ταχυδρομική επι¬ 
στολή. 

5. Ανάκληση πρόσληψης. 

Η πρόσληψη ανακαλείται σε περίπτωση που ο προσλη- 
φθείς δεν παρουσιαστεί στην εργασία του κατά την προ¬ 
καθορισμένη ημερομηνία. 

6, Δοκιμαστική Υπηρεσία. 

α) Ο προσλαμβανόμενος διανύει εξαμηνιαία δοκι¬ 
μαστική υπηρεσία κατά την διάρκεια της οποίας δύ- 
ναται οποτεδήποτε να απολυθεί με αιτιολογημένη α¬ 
πόφαση του Δ.Σ. για λόγους αναγόμενους στην Υπη¬ 
ρεσία του. 

β) Κατά την διάρκεια της εξαμηνιαίας δοκιμαστικής υ¬ 
πηρεσίας το Δ.Σ. υποχρεούται ν' αποφανθεί αν ο προ- 
σληφθείς είναι κατάλληλος προς συνέχιση της παροχής 
των υπηρεσιών του. Σε περίπτωση θετικής για τον εργα¬ 
ζόμενο κρίση η σύμβασή του μετατρέπεται σε αορίστου 
χρόνου. 

γ) Ο κριθείς σύμφωνα με τις παρ. 6β απολυτέως ή ακα¬ 
τάλληλος προς συνέχιση της παροχής των υπηρεσιών 
του, απολύεται υποχρεωτικά. 


Άρθρο 6ον 

Μισθολογικά Κλιμάκια Αποδοχές και Εργασιακές σχέ¬ 
σεις προσωπικού 

Τα μισθολογικά κλιμάκια και οι αποδοχές του προσωπικού 
της Δ.Ε.Υ.Α.Β. θα καθορίζονται με βάση τις εκάστοτε ισχύ- 
ουσες συλλογικές συμβάσεις εργασίας ιδιωτικού δικαίου. 

Η κατανομή του προσωπικού στα προβλεπόμενα από τις 
συλλογικές συμβάσεις εργασίας ιδιωτικού δικαίου, θαγίνο- 
νται με απόφαση του Δ.Σ./Δ.Ε.Υ.Α.Β. ανάλογα με την βαθμί¬ 
δα εκπαίδευσης και την προϋπηρεσία του προσωπικού 

Τα κατώτερα άριστων αποδοχών που θα προβλέπονται 
από την Σ.Σ.Ε. ιδιωτικού δικαίου είναι δυνατόν να προ¬ 
σαυξάνονται κατά περίπτωση με ποσοστό προσαύξησης 
κυμαινόμενο από 15% έως 50% μετά από απόφαση του 
Δ.Σ./Δ.Ε.Υ.Α.Β. 

Το ποσοστό προσαύξησης θα καθορίζεται με αιτιολογι- 
κή έκθεση η οποία θα συντάσεται από επιτροπή συγκρο¬ 
τούμενη με απόφαση του Δ.Σ./Δ.Ε.Υ.Α.Β. Η επιτροπή ειδι¬ 
κότερα θα αποφαίνεται για την απόδοση, εργατικότητα, 
ήθος, ζήλο κ.λπ. των εργαζομένων. 

Οι εργασιακές σχέσεις του προσωπικού θα ρυθμίζονται 
από τις εκάστοτε ισχύουσες διατάξεις της εργατικής νομο¬ 
θεσίας και από τα προβλεπόμενα στο Ο.Ε.Υ. της Δ.Ε.Υ.Α.Β. 

(Απάτην Περιφέρεια Στερεός Ελλάδας) 

